laion/Wikipedia-Exotic huggingface dataset:
গয়া বিমানবন্দর

গয়া বিমানবন্দর (আইএটিএ: জিএওয়াই, আইসিএও: ভিইজিওয়াই) ভারতের বিহার রাজ্যের গায়া শহরে আবস্থিত একটি আন্তর্জাতিক বিমানবন্দর। এছাড়াও এটি বুদ্ধ গয়া বিমানবন্দর হিসাবে পরিচিত। এই বিমানবন্দরটি গয়া শহর থেকে ১২ কিলোমিটার দক্ষিণ-পশ্চিম এবং গৌতম বুদ্ধ-এর সিদ্ধিলাভের স্থান মন্দির শহর বুদ্ধ গয়া থেকে ৫ কিলোমিটার দূরে। এটা পাটনা পর বিহারের দ্বিতীয় ব্যস্ততম বিমানবন্দর। বিমানবন্দরটি থাইল্যান্ড, মিয়ানমার, ভুটান ও শ্রীলঙ্কা থেকে বিশ্বের তীর্থযাত্রীদের জন্য স্থায়ী তীর্থযাত্রী বিমান পরিচালনা করে। এয়ার ইন্ডিয়া একমাত্র ভারতীয় বিমান পরিবহন সংস্থা যা বিমানবন্দরটি থেকে নির্ধারিত উড়ান পরিচালনা করে। গয়া বিমানবন্দর বিহার রাজ্যের দ্বিতীয় বৃহত্তম বিমানবন্দর। এই বিমানবন্দরটি ২০১৪-২০১৫ সালে ১,২৭,৩৬৬ জন যাত্রী পরিবহন করেছে। ওই বছরে বিমানবন্দরটি ১,৬৩৫ টি উড়ান পরিচালনা করেছে। গায়ায় বিমানবন্দরটি ৯৫৪ একর এলাকায় বিস্তৃত। জমির একটি অতিরিক্ত ১০০ একর অবৈধ ভাবে দখল হয়ে গেছে,আরেকটি ১০০ একর জমি চারটি গ্রাম থেকে রানওয়ে সম্প্রসারণের আধিগ্রহণ হবে। ৭ হাজার ৫০০ বর্গ মিটারের মধ্যে বিস্তৃত বিমানবন্দর প্রান্তিক ভবন (এয়ারপোর্ট টার্মিনাল বিল্ডিং) ২৫০ জন আগমনকারী যাত্রী এবং ২৫০ জনবহির্মুখী যাত্রীকে পরিচালনা করতে পারে। ভারতের বিমানবন্দর কর্তৃপক্ষ (এএআই) কলকাতা বিমানবন্দরের স্ট্যান্ডবাই হিসেবে বিমানবন্দরটি উন্নয়নের পরিকল্পনা করছে। ২৮  আগস্ট ২০১৩ সালে বেসামরিক বিমান চলাচল সংস্থার রাজ্য মন্ত্রকের রাজ্য সচিবকে ভেনুগোপাল জানিয়েছিলেন যে, বিমানবন্দরকে সম্প্রসারণের অনুমতি পাওয়ার জন্য বিমানবন্দর কর্তৃপক্ষের (বিএসপি) প্রায় ২০০ একর জমি অধিগ্রহণের জন্য বিহার সরকারকে অনুরোধ করা হয়েছে। এই বিমানবন্দর মূলত মৌসুমি এবং প্রধানত শ্রীলঙ্কা এবং থাইল্যান্ড, ভিয়েতনাম, মায়ানমার, কম্বোডিয়া, ইত্যাদির মতো দক্ষিণ পূর্ব এশীয় দেশ থেকে আসা বৌদ্ধ পর্যটকদের জন্য সেবা প্রদান করে। বিমানবন্দরটি গয়া শহরের উপকন্ঠে অবস্থিত। বুদ্ধগয়া থেকে সামান্য দূরত্বে বিমানবন্দরটি অবস্থান করছে। গয়া বিমানবন্দরটি ২৪.৪৪ ডিগ্রি উত্তর ও ৮৪.৫৭ ডিগ্রি পূর্বে গড়ে উঠেছে। এই বিমানবন্দরটি সমুদ্র সমতল থেকে ১১৬ মিটার বা ৩৮০ ফুট উচ্চতায় অবস্থিত। গয়া বিমানবন্দরটি ঝাড়খণ্ড রাজ্যের বিরসা মুন্ডা বিমানবন্দর থেকে ২১৮ কিলোমিটার এবং পাটনা বিমানবন্দর থেকে ১১০ কিলোমিটার দূরে অবস্থিত। এছাড়া গয়া শহর থেকে বিমানবন্দর ১২ কিলোমিটার দূরে অবস্থিত।  এই নিবন্ধটিতে বিমান বাহিনী ঐতিহাসিক গবেষণা সংস্থা থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে ।public domain material এই নিবন্ধটিতে বিমান বাহিনী ঐতিহাসিক গবেষণা সংস্থা থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে ।Air Force Historical Research Agency এই নিবন্ধটিতে বিমান বাহিনী ঐতিহাসিক গবেষণা সংস্থা থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে । "TRAFFIC STATISTICS - DOMESTIC & INTERNATIONAL PASSENGERS"। Aai.aero। ১২ মার্চ ২০১৫ তারিখে মূল (jsp) থেকে আর্কাইভ করা। সংগ্রহের তারিখ ৩১ ডিসেম্বর ২০১৪।  "Buddhist Tourists"।  Gaya Airport - India Airport Global Website
নঈম নিজাম

নঈম নিজাম (জন্ম: ৫ নভেম্বর ১৯৬৫) বাংলাদেশের সাংবাদিক যিনি বাংলাদেশের জনপ্রিয় দৈনিক বাংলাদেশ প্রতিদিনের সম্পাদক। তিনি নিউজ টুয়েন্টি ফোর টেলিভিশনের সাবেক প্রধান নির্বাহী কর্মকর্তা। নঈম নিজাম ৫ নভেম্বর ১৯৬৫ সালে কুমিল্লা জেলার নাঙ্গলকোটের জোড্ডা পশ্চিম ইউনিয়নের গোহারুয়া গ্রামের ভুঁইয়া বাড়িতে জন্মগ্রহণ করে। তার পিতার নাম মোখলেছুর রহমান ভুঁইয়া ও মাতার নাম ফাতেমা বেগম। তিনি ঢাকার তেজগাঁও কলেজ থেকে ১৯৮৭ সালে উচ্চমাধ্যমিক পরীক্ষায় অংশগ্রহণ করেন। তার স্ত্রী ফরিদা ইয়াসমিন, বাংলাদেশের জাতীয় প্রেসক্লাবের প্রথম নারী সাধারণ সম্পাদক ও সভাপতি। এ দম্পতির এক ছেলে মাহির আবরার এবং এক কণ্যা নুজহাত পূর্ণতা। সন্তানদের দুই জনই যুক্তরাষ্ট্রে বিশ্ববিদ্যালয়ে লেখাপড়া করছেন। নঈম নিজাম ১৯৯৬ সালে কুমিল্লার নাঙ্গলকোটের হেসাখাল বাজারে প্রতিষ্ঠা করেন ''হেসাখাল নঈম নিজাম ডিগ্রী কলেজ''। কাজ করেছেন দৈনিক আজকের কাগজ, দৈনিক ভোরের কাগজ সহ একাধিক দৈনিকে। ২০০৬ সালে ব্যবস্থাপনা সম্পাদকের দায়িত্ব নেন ‘এসটিভি ইউএস’র। এটিএন বাংলা টেলিভিশনের প্রতিষ্ঠাতা বার্তা সম্পাদক ছিলেন নঈম নিজাম। পরবর্তীতে তিনি সেখানে প্রধান বার্তা সম্পাদকের দায়িত্ব পালন করেন। তিনি সেপ্টেম্বর ২০১৯ সালে বাংলাদেশের মুদ্রিত সংবাদপত্রগুলোর সম্পাদকদের একটি অংশের সংগঠন সম্পাদক পরিষদের সাধারণ সম্পাদক হয়েছিলেন। ২৮ জুলাই ২০২১ সালে তিনি সাধারণ সম্পাদক পদ থেকে পদত্যাগ করেন। বর্তমানে তিনি বাংলাদেশ প্রতিদিনের প্রধান সম্পাদক হিসেবে দায়িত্ব পালন করছেন। টেলিভিশন স্টেশন নিউজ২৪ এবং রেডিও ক্যাপিটালের প্রধান নির্বাহী কর্মকর্তা (সিইও) হিসেবেও দায়িত্ব পালন করেন। নঈম নিজামে উল্লেখযোগ্য প্রকাশিত গ্রন্থের মধ্যে রয়েছে:- জেনারেল মইনকে বিদায় করেছিলেন প্রণব জ্যোতিষ বললেন ক্ষমতা গেলে মন্ত্রী জেলে ইলেকট্রনিক ও প্রিন্ট মিডিয়া সাংবাদিকতার কলাকৌশ ওয়ান ইলেভেনে বঙ্গভবন ট্রাজেডি বিডিআর বিদ্রোহ "Newspaper editors say broadcast policy will curb media freedom"। bdnews24.com। সংগ্রহের তারিখ ১২ মার্চ ২০১৮।  Staff Correspondent। "Standards to be set for talk shows"। thedailystar.net। The Daily Star। সংগ্রহের তারিখ ৭ ডিসেম্বর ২০১৫।  "ISA arrests: Deported Bangladeshi being investigated in hometown for terror links, says Bengali newspaper"। The Straits Times। সংগ্রহের তারিখ ২৬ জানুয়ারি ২০১৬।  প্রতিবেদক, জ্যেষ্ঠ; ডটকম, বিডিনিউজ টোয়েন্টিফোর। "নঈম নিজামের ভার কমালো বসুন্ধরা গ্রুপ"। bangla.bdnews24.com। ২০২৩-০৫-৩০ তারিখে মূল থেকে আর্কাইভ করা। সংগ্রহের তারিখ ২০২১-১১-১৫।  "Director -Naem Nizam"। Institute of Law, Conflict and Development Studies (ইংরেজি ভাষায়)। ২০১৭-০৪-১৫ তারিখে মূল থেকে আর্কাইভ করা। সংগ্রহের তারিখ ২০১৭-০৪-১৪।  "Books"। archive.thedailystar.net। The Daily Star। ২০১৭-০৪-১৫ তারিখে মূল থেকে আর্কাইভ করা। সংগ্রহের তারিখ ২০১৭-০৪-১৪।  Staff Correspondent। "Newspaper editors say broadcast policy will curb media freedom"। bdnews24.com। BDnews24। সংগ্রহের তারিখ ৩ জানুয়ারি ২০১৬।  "নঈম নিজাম এর বই সমূহ"। রকমারি ডট কম। সংগ্রহের তারিখ ১১ জানুয়ারি ২০২২।
ঘোনা ইউনিয়ন

ঘোনা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ১৯৫৯ সালের মৌলিক গণতন্ত্র আদেশের মাধ্যমে ঘোনা ইউনিয়ন পরিষদ স্থাপিত হলেও ১৮৭০ সালের গ্রাম চৌকিদারী আইনের মাধ্যমে এ ইউনিয়ন পরিষদের যাত্রা শুরু বিবেচনা করা হয়। রাজাউল্লাহ দফাদারের নেতৃত্বে ৪নং ঘোনা ইউনিয়নের শুভ সূচনা হয়। উপনিবেশিক শাসন আমলে ঘোনা ছিল অত্র এলাকার ব্যবসা-বাণিজ্যের প্রান কেন্দ্র। সড়ক ও নদী পথে এখানকার যোগাযোগ ব্যবস্থা ছিল উন্নত। প্রতি বছর এখানে আড়ম্বরের সাথে রাশ মেলা উতযাপিত হত। ঘোনা ইউনিয়নের আয়তন ৪২৬৪ একর। খাস জমির পরিমাণ ৯ একর, পতিত জমির পরিমানঃ ৩৬২ হেক্টর, একফসলি জমির পরিমানঃ ১৯৯ হেক্টর, দুইফসলি জমির পরিমানঃ ৮০৫ হেক্টর, তিনফসলি জমির পরিমানঃ ৩১৮ হেক্টর, চারফসলি জমির পরিমানঃ ৪২ হেক্টর। বনায়ণকৃত রাস্তাঃ ৪০ কি.মি.। ২০১১ সালের পরিসংখ্যান অনুযায়ী ঘোনা ইউনিয়নের লোকসংখ্যা ১৭,৯৫৪ জন। এর মধ্যে পুরুষ ৯,২৫৬ জন এবং মহিলা ৮,৬৯৮ জন। পরিবার সংখ্যা ৪৯৮৬। ঘোনা ইউনিয়নের উত্তরে কুশখালী,পূর্বে শিবপুর, দক্ষিণে ভোমরা এবং পশ্চিমে বৈকারী অবস্থিত। ঘোনা ইউনিয়ন সাতক্ষীরা সদর উপজেলার আওতাধীন ০৪নং ইউনিয়ন পরিষদ। ইউনিয়নে ৫টি মৌজা, ১টি স্বাস্থ্য কেন্দ্র, ৩টি কমিউনিটি ক্লিনিক, ২টি ডাকঘর এবং ১টি হাট-বাজার রয়েছে। ঘোনা ইউনিয়নের সাক্ষরতার হার ৮৯.০৪%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ৮টি প্রাথমিক বিদ্যালয় রয়েছে। ঘোনা ইউনিয়নে ২৭ টি জামেমসজিদ, ২৩টি পাঞ্জেগানা, ৭টি মন্দির, ০৭টি ঈদগাহ এবং ২টি শ্মশানঘাট রয়েছে। "সাতক্ষীরা সদর উপজেলা - বাংলাপিডিয়া"। সংগ্রহের তারিখ ২০১৮-০৩-১২।  "ঘোনা ইউনিয়ন পরিষদের ইতিহাস"। ২০১৮-০৩-১৪ তারিখে মূল থেকে আর্কাইভ করা। সংগ্রহের তারিখ ২০১৮-০৩-১২।  "এক নজরে ৪নং ঘোনা ইউনিয়ন পরিষদ"। ২০২০-০৮-১০ তারিখে মূল থেকে আর্কাইভ করা। সংগ্রহের তারিখ ২০১৮-০৩-১২।  ঘোনা ইউনিয়নের তথ্য বাতায়ন ওয়েব্যাক মেশিনে আর্কাইভকৃত ৭ নভেম্বর ২০১৮ তারিখে
জর্জ পেইন

জর্জ আলফ্রেড এডওয়ার্ড পেইন (ইংরেজি: George Paine; জন্ম: ১১ জুন, ১৯০৮ - মৃত্যু: ৩০ মার্চ, ১৯৭৮) লন্ডনের প্যাডিংটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৪-৩৫ মৌসুমে ইংল্যান্ড দলের পক্ষে চার টেস্টে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও নিচেরসারিতে ডানহাতে কার্যকরী ভূমিকা রাখতেন জর্জ পেইন। দীর্ঘদেহী নিচেরসারির ব্যাটসম্যান ও বামহাতি স্পিনার জর্জ পেইনের প্রথম-শ্রেণীর ক্রিকেটে ১৯২৬ সালে মিডলসেক্সের সদস্যরূপে আত্মপ্রকাশ ঘটে। এ সময় তিনি পাঁচটি প্রথম-শ্রেণীর খেলায় অংশ নিয়েছিলেন। পরবর্তীতে ১৯২৯ সালে আবাসকালীন যোগ্যতা অর্জন করায় ওয়ারউইকশায়ারের পক্ষে খেলতে থাকেন। প্রথম দুই মৌসুমে বেশ রান দিয়ে ফেলেন জর্জ পেইন। কিন্তু, ১৯৩১ সালে শীর্ষসারির স্পিনার হিসেবে আবির্ভাব ঘটে তার। বোলিংয়ে অতিরিক্ত ফ্লাইট ও স্পিন যুক্ত করেন। ঐ মৌসুমে ১২৭ উইকেট তুলে নেন। এরপর থেকে পরবর্তী পাঁচ মৌসুমে শতাধিক উইকেট পান। তন্মধ্যে, ১৯৩৪ সালে ব্যক্তিগত সেরা ১৫৬ উইকেট দখল করেন তিনি। এ সময় তিনি প্রথম-শ্রেণীর গড়ের দিক দিয়ে শীর্ষে আরোহণ করেন। ঘরোয়া ক্রিকেটে অপূর্ব ক্রীড়াশৈলী প্রদর্শনের কারণে ১৯৩৫ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন। ১৯৩৪-৩৫ মৌসুমে মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে এরিক হোলিসসহ তিনি এমসিসি দলের সদস্যরূপে ওয়েস্ট ইন্ডিজ গমন করেন। সমগ্র খেলোয়াড়ী জীবনে মাত্র চারটি টেস্টে অংশগ্রহণের সুযোগ ঘটে জর্জ পেইনের যার সবগুলোই ছিল স্বাগতিক ওয়েস্ট ইন্ডিজের বিপক্ষে। ৮ জানুয়ারি, ১৯৩৫ তারিখে টেস্ট ক্রিকেটে অভিষেক ঘটে তার। যে-কোন ইংরেজ বোলারের তুলনায় ১৭ উইকেট দখল করে শীর্ষে ছিলেন। এছাড়াও, তৃতীয় টেস্টে ইংল্যান্ডের সংগৃহীত ২২৬ রানের ইনিংসে নাইটওয়াচম্যান হিসেবে ব্যক্তিগত সর্বোচ্চ ৪৯ রান তুলেন। তবে, এ সফরটি স্বার্থকতা পায়নি তার। স্বাগতিক ওয়েস্ট ইন্ডিজ দল ২-১ ব্যবধানে চার টেস্টে গড়া সিরিজ জয় করে। এরপর পেইনকে আর কোন টেস্টে অংশগ্রহণ করতে দেখা যায়নি। ১৯৩৫ সালে শতাধিক উইকেট পেলেও ওয়ারউইকশায়ারে তার কার্যকারিতা ফুরিয়ে যেতে থাকে। উইজডেন ১৯৩৬ সালের সংস্করণে ব্যক্ত করে যে, শারীরিক সমস্যার জর্জরিত ছিলেন তিনি। ১৯৩৬ সালের অধিকাংশ সময়ই তাকে অসুস্থ থাকতে দেখা যায়। ১৯৩৭ সালে নিজেকে মেলে ধরলেও পুনরায় ১৯৩৮ সালে আরেকটি অকার্যকর মৌসুম অতিবাহিত করেন। ১৯৩৯ সালে ওয়ারউইকশায়ার কর্তৃপক্ষ চুক্তি নবায়ণ করতে চাইলেও তিনি তা প্রত্যাখ্যান করেন ও প্রথম-শ্রেণীর ক্রিকেট থেকে অবসর গ্রহণ করেন। তবে, ১৯৪৭ সালেও তাকে একটি খেলায় অংশগ্রহণ করতে দেখা গিয়েছিল। ৩০ মার্চ, ১৯৭৮ তারিখে ৭০ বছর বয়সে ওয়ারউইকশায়ারের সলিহাল এলাকায় জর্জ পেইনের দেহাবসান ঘটে। Full List on Cricinfo, Retrieved 11 July, 2017. ACS (১৯৮২)। A Guide to First-Class Cricket Matches Played in the British Isles। Nottingham: ACS।  "Marylebone Cricket Club Players"। CricketArchive। সংগ্রহের তারিখ ২ জানুয়ারি ২০১৭।  কেন ফার্নেস উইজডেন বর্ষসেরা ক্রিকেটার ইংরেজ টেস্ট ক্রিকেটারদের তালিকা ওয়ারউইকশায়ার কাউন্টি ক্রিকেট ক্লাব ইএসপিএনক্রিকইনফোতে জর্জ পেইন (ইংরেজি) ক্রিকেটআর্কাইভে জর্জ পেইন (সদস্যতা প্রয়োজনীয়) (ইংরেজি)
শিবপুর ইউনিয়ন, সাতক্ষীরা সদর

শিবপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদর উপজেলার একটি ইউনিয়ন। শিবপুর ইউনিয়নের আয়তন ৬১১৩ একর। ২০১১ সালের পরিসংখ্যান অনুযায়ী শিবপুর ইউনিয়নের লোকসংখ্যা ১৮,৫৬৩ জন। এর মধ্যে পুরুষ ৯,৪৯৭ জন এবং মহিলা ৯,০৬৬ জন। শিবপুর ইউনিয়নের পশ্চিমে ঘোনা ইউনিয়ন, পূর্বে আগরদাঁড়ী ইউনিয়ন, দক্ষিণে আলীপুর ইউনিয়ন এবং উত্তরে আগরদাঁড়ী ইউনিয়ন অবস্থিত। শিবপুর ইউনিয়ন সাতক্ষীরা সদর উপজেলার আওতাধীন ০৫ নং ইউনিয়ন পরিষদ। ইউনিয়নে ১১টি মৌজা, ২৫টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২টি ডাকঘর এবং ৪টি হাট-বাজার রয়েছে। শিবপুর ইউনিয়ন সাতক্ষীরা সদর উপজেলার আওতাধীন মোট জনসংখ্যার মধ্যে সাক্ষরতার হার ৪৭%। এ ইউনিয়নে ০৩ টি মাধ্যমিক বিদ্যালয়, ০৪ টি মাদ্রাসা ও ১৪ টি প্রাথমিক বিদ্যালয় রয়েছে।। "সাতক্ষীরা সদর উপজেলা - বাংলাপিডিয়া"। সংগ্রহের তারিখ ২০১৮-০৩-১২।  "একনজরে শিবপুর ইউনিয়ন"। ২০১৭-১২-২৫ তারিখে মূল থেকে আর্কাইভ করা। সংগ্রহের তারিখ ২০১৮-০৩-১২।  "ইউনিয়নের ইতিহাস"। ২০১৭-১২-২৯ তারিখে মূল থেকে আর্কাইভ করা। সংগ্রহের তারিখ ২০১৮-০৩-১২।  শিবপুর ইউনিয়নের তথ্য বাতায়ন ওয়েব্যাক মেশিনে আর্কাইভকৃত ৭ মার্চ ২০১৮ তারিখে
ভোমরা ইউনিয়ন

ভোমরা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ভোমরা ইউনিয়নের আয়তন ৭,২৪৬ একর। ২০১৪ সালের পরিসংখ্যান অনুযায়ী ভোমরা ইউনিয়নের লোকসংখ্যা ২৮,৬৪৮ জন। এর মধ্যে পুরুষ ১৪,৬৩১ জন এবং মহিলা ১৪,০১৭ জন। পরিবার সংখ্যা ৪৯৮৬। ভোমরা ইউনিয়নের উত্তরে আলিপুর ইউনিয়ন, পূর্বে ও দক্ষিণে কুলিয়া ইউনিয়ন, পশ্চিমে ভারত অবস্থিত। ভোমরা ইউনিয়ন সাতক্ষীরা সদর উপজেলার আওতাধীন ০৬নং ইউনিয়ন পরিষদ। ইউনিয়নে ১টি স্থলবন্দর ভোমরা স্থলবন্দর ১০টি গ্রাম শ্রীরামপুর, গয়েশপুর, বৈচানা, চৌবাড়িয়া, শাখরা, হাড়দাহ, পদ্মশাখরা, লক্ষীদাড়ী, ভোমরা, নবতকাটি এবং ৩টি হাট-বাজার শ্রীরামপুর বাজার,ভোমরা বাজার এবং শাখরা হাট রয়েছে। ১। মৃত মোশাররফ আলী খান ২। মৃত আব্দুর রউফ ৩। মো: শহিদুল ইসলাম ৪। মৃত রনজিত ঘোষ ৫। মোঃ মোসলেম আলী (ভারপ্রাপ্ত) ৬। মোঃ রবিউল ইসলাম ৭। মোঃ সামছুল আলম ৮। মোঃ আসাদুর রহমান ৯। মোঃ: ইসরাইল গাজী ভোমরা ইউনিয়নের সাক্ষরতার হার ৬৫.৬৮%। এ ইউনিয়নে ১টি কলেজ ইউনাইটেড মডেল কলেজ, ৩টি মাধ্যমিক বিদ্যালয় ভোমরা ইউনিয়ন পল্লী শ্রী মাধ্যমিক বিদ্যালয়,শাখরা কোমরপুর এজি মাধ্যমিক বিদ্যালয় রাশিদা বেগম মাধ্যমিক বিদ্যালয় , ২টি মাদ্রাসা ভোমরা ইউনিয়ন দাখিল মাদ্রাসা , খাদিজাতুল কুবরা দাখিল মাদ্রাসা ও ৫টি প্রাথমিক বিদ্যালয় রয়েছে। "সাতক্ষীরা সদর উপজেলা - বাংলাপিডিয়া"। সংগ্রহের তারিখ ২০১৮-০৩-১২।  "এক নজরে ভোমরা ইউনিয়ন"। ২০১৭-১২-১৮ তারিখে মূল থেকে আর্কাইভ করা। সংগ্রহের তারিখ ২০১৮-০৩-১২।  ভোমরা ইউনিয়নের তথ্য বাতায়ন ওয়েব্যাক মেশিনে আর্কাইভকৃত ২১ মার্চ ২০১৮ তারিখে
সুর্মা

সুর্মা (বৈজ্ঞানিক নাম: Tanaecia julii (Lesson))এক প্রজাতির মাঝারী আকারের বাদামী রঙের প্রজাপতি। এরা নিমফ্যালিডি পরিবার এবং 'লিমেনিটিডিনি' (Limenitidinae) উপগোত্রের সদস্য। ভারতে প্রাপ্ত সুর্মা এর উপপ্রজাতি হল- Tanaecia julii appiades Ménétriés, 1857 – Changeable Common Earl সুর্মা এর প্রসারিত অবস্থায় ডানার আকার ৬৫-৮৮ মিলিমিটার দৈর্ঘ্যের হয়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- পুরুষ নমুনার ডানার নিম্নতল হালকা বাদামী। পিছনের ডানার নিম্নতলের টর্নাস অর্দ্ধ তে হালকা সবুজের ছোপ লক্ষ্য করা যায় এবং এরা প্রান্ত্রিক অ ডিসকাল অংশে কালো ছোপ চোখে পড়ে। পুরুষ নমুনার, পিছনের ডানার উপরিতলে টর্নাল অংশে নীল প্রান্তরেখা কখনো কখনো অনুপস্থিত অথবা সরু বা ভাঙ্গা প্রকৃতির। স্ত্রী নমুনায়, সামনের ডানার উপরিতলে কালচে ডিসকাল রেখা দুটির মধ্যবর্তী স্থানে ফ্যাকাসে সাদা ছোপ অথবা ডিসকাল রেখা দুটির উপরাংশের শেষ ভাগ্যে অস্পষ্ট ছোপ বিদ্যমান। পিছনের ডানার নিম্নতল এর শীর্ষভাগ ও শীর্শকোন বাদ দিয়ে বাকী অংশ নীলচে। প্রান্তক ও ডিসকাল রেখাগুলি অস্পষ্ট আর প্রতীয়মান। স্ত্রী নমুনার সাথে প্লেন আর্ল প্রজাতির প্রচুর সামঞ্জস্য। এরা দ্রুত ওড়ে এবং বাগান ও বনভূমিতে কম উচ্চতায় উড়তে দেখা যায়। এদের উড্ডয়ন অবিকল ব্যারন প্রজাতির মত। পাথরের উপর এবং কম উচ্চতায় পাতার উপরিতলে বসে রোদ পোহানো এদের খুব প্রিয়। পর্বতের পাদদেশ (তরাই) থেকে ১০৩০মিটার উচ্চতা অবধি গভীর জংগলে ঝরনা এবং ছোট নদীর পার এদের বিশেষ পছন্দ। মার্চ থেকে নভেম্নর অবধি এদের দর্শন মেলে। "Tanaecia Butler, [1869]" at Markku Savela's Lepidoptera and Some Other Life Forms "Tanaecia julii Lesson, 1837 – Common Earl"। সংগ্রহের তারিখ ১২ মার্চ ২০১৮।  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 434। আইএসবিএন 9789384678012।  Isaac, Kehimkar (২০০৮)। The book of Indian Butterflies। New Delhi: Oxford University Press। পৃষ্ঠা 387। আইএসবিএন 978 019569620 2।  Kunte, Krushnamegh (২০১৩)। Butterflies of The Garo Hills। Dehradun: Samrakshan Trust, Titli Trust and Indian Foundation of Butterflies। পৃষ্ঠা 107।
আইপিডিসি ফাইন্যান্স

আইপিডিসি ফাইন্যান্স লিমিটেড (ইংরেজি: IPDC Finance) বেসরকারি খাতে বাংলাদেশের প্রথম আর্থিক প্রতিষ্ঠান। ১৯৮১ সালে পূর্ববর্তী নাম ইন্ডাস্ট্রিয়াল প্রোমোশন অ্যান্ড ডেভেলপমেন্ট কোম্পানি অফ বাংলাদেশ লিমিটেড নামে যুক্তরাষ্ট্রের ইন্টারন্যাশনাল ফাইন্যান্স কর্পোরেশন (আইএফসি), জার্মানির জার্মান ইনভেস্টমেন্ট অ্যান্ড ডেভেলপমেন্ট কোম্পানি (ডিইজি), সুইজারল্যান্ডের দ্য আগা খান ফান্ড ফর ইকোনমিক ডেভেলপমেন্ট (একেএফইডি), যুক্তরাজ্যের কমনওয়েলথ ডেভেলপমেন্ট কর্পোরেশন (সিডিসি) এবং বাংলাদেশ সরকার কোম্পানিটি প্রতিষ্ঠিত করে। আইপিডিসি ফাইন্যান্স লিমিটেডের এমডি ও সিইও মমিনুল ইসলাম। "এক নজরে আইপিডিসি"। আইপিডিসি ফাইন্যান্স। এপ্রিল ২, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ৩, ২০১৯।
অ্যাংগেল্‌ড রেড ফরেস্টার

অ্যাংগেল্‌ড রেড ফরেস্টার(বৈজ্ঞানিক নাম: Lethe chandica (Moore)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। অ্যাংগেল্‌ড রেড ফরেস্টার এর প্রসারিত অবস্থায় ডানার আকার ৬৫-৭৫ মিলিমিটার দৈর্ঘ্যের হয়। ভারতে প্রাপ্ত অ্যাংগেল্‌ড রেড ফরেস্টার এর উপপ্রজাতি হল- Lethe chandica chandica Moore, 1857 – Darjeeling Angled Red Forester Lethe chandica flanona Fruhstorfer, 1911 – Assam Angled Red Forester প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:- পিছনের ডানার নিম্নতলে বেসাল রেখাটি অনিয়মিত ও আঁকাবাঁকা। কেন্দ্রীয় রেখাটি মধ্যভাগে ভীষণ রকম বাইরের দিকে বাঁকানো। পিছনের ডানার নিম্নপৃষ্ঠে প্রান্তিক রেখা বরাবর চোখের মত আকৃতির ছোপের সারি বর্তমান এবং এই শারীর সর্বাপেক্ষা বর চপটি শীর্ষভাগে আবস্থিত। সামনের ডানার নিম্নতলে প্রান্তিক রেখার নিকতবর্তী ফ্যাকাসে বন্ধনীটির উপর চোখাকৃতি ছোপের সারি বিদ্যমান। স্ত্রী নমুনা হালকা বাদামী এবং সামনের ডানার উপরতলে তীর্যক সাদা বন্ধনী যুক্ত। Moore,F. 1857; Moore,F. [1858] A Catalogue of the Lepidopterous Insects in the Museum of the Hon. East-India Company in Horsfield & Moore 1:1-278 Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 372। আইএসবিএন 9789384678012।  "Lethe chandica Moore, 1857 – Angled Red Forester"। সংগ্রহের তারিখ ১২ মার্চ ২০১৮।
ব্রুনাইয়ের কূটনৈতিক মিশনের তালিকা

এটি ব্রুনাইয়ের কূটনৈতিক মিশনসমূহের একটি তালিকা। ছোট্ট তেলসমৃদ্ধ কমনওয়েলথ রাষ্ট্র ব্রুনাইয়ের স্বল্প সংখ্যক কূটনৈতিক মিশন রয়েছে, যার বেশীরভাগ পূর্ব এশিয়ায় অবস্থিত। রাষ্ট্রটির কূটনৈতিক মিশন এবং সাধারণ বৈদেশিক নীতিমালা বৈদেশিক সম্পর্ক এবং বাণিজ্য মন্ত্রণালয় পরিচালনা করে থাকে।  মিশর কায়রো (দূতাবাস)  মরক্কো রাবাত (দূতাবাস)  কানাডা অটোয়া (হাই কমিশন)  যুক্তরাষ্ট্র ওয়াশিংটন, ডি.সি. (দূতাবাস)  বাহরাইন মানামা (দূতাবাস)  বাংলাদেশ ঢাকা (হাই কমিশন)  কম্বোডিয়া প্‌নম পেন (দূতাবাস)  গণচীন বেইজিং (দূতাবাস) হংকং (কনস্যুলেট-জেনারেল)  ভারত নতুন দিল্লী (হাই কমিশন)  ইন্দোনেশিয়া জাকার্তা (দূতাবাস)  ইরান তেহরান (দূতাবাস)  জাপান টোকিও (দূতাবাস)  জর্দান আম্মান (দূতাবাস)  দক্ষিণ কোরিয়া সিওল (দূতাবাস)  কুয়েত কুয়েত (দূতাবাস)  লাওস ভিয়েতনাম (দূতাবাস)  মালয়েশিয়া কুয়ালালামপুর (হাই কমিশন) কোটা কিনাবালু (কনস্যুলেট-জেনারেল) কুচিং (কনস্যুলেট-জেনারেল)  মিয়ানমার ইয়াঙ্গুন (দূতাবাস)  ওমান মাস্কাট (দূতাবাস)  পাকিস্তান ইসলামাবাদ (হাই কমিশন)  ফিলিপাইন ম্যানিলা (দূতাবাস)  কাতার দোহা (দূতাবাস)  তাইওয়ান তাইপে (ব্রুনাই দারুসসালাম বাণিজ্য ও পর্যটন অফিস)  সৌদি আরব রিয়াদ (দূতাবাস) জেদ্দা (কনস্যুলেট-জেনারেল)  সিঙ্গাপুর সিঙ্গাপুর (হাই কমিশন)  থাইল্যান্ড ব্যাংকক (দূতাবাস)  পূর্ব তিমুর দিলি (দূতাবাস)  তুরস্ক আঙ্কারা (দূতাবাস)  সংযুক্ত আরব আমিরাত আবুধাবি (দূতাবাস)  ভিয়েতনাম হ্যানয় (দূতাবাস)  বেলজিয়াম ব্রাসেল্‌স (দূতাবাস)  ফ্রান্স প্যারিস (দূতাবাস)  জার্মানি বার্লিন (দূতাবাস)  রাশিয়া মস্কো (দূতাবাস)  যুক্তরাজ্য লন্ডন (হাই কমিশন)  অস্ট্রেলিয়া ক্যানবেরা (হাই কমিশন) আসিয়ান জাকার্তা (স্থায়ী মিশন)  জাতিসংঘ জেনেভা (স্থায়ী মিশন) নিউ ইয়র্ক সিটি (স্থায়ী মিশন) উইকিমিডিয়া কমন্সে ব্রুনাইয়ের কূটনৈতিক মিশনের তালিকা সংক্রান্ত মিডিয়া রয়েছে। ব্রুনাইয়ে অবস্থিত কূটনৈতিক মিশনের তালিকা ব্রুনাই দারুসসালামের বৈদেশিক সম্পর্ক মন্ত্রণালয় টেমপ্লেট:Foreign relations of Brunei
তাকেকাজু আসাকা

তাকেকাজু আসাকা একজন জাপানি ভাষাতত্ত্ববিদ ও অধ্যাপক।  ১৯৫২ সালের জাপানের টোকিওতে জন্মগ্রহণ করেন। টোকিওর সুদাজুকু বিশ্ববিদ্যালয়ের সাংস্কৃতিক ভাষাতত্ত্বের একজন অধ্যাপক। তিনি রোজালিয়া ডি ক্যাস্ত্রো, রামোন ক্যাবানিলাস এবং উযিও নভোনিইরার মতো গ্যালিথীয় লেখকদের রচনা গালিথীয় ভাষা থেকে অনুবাদ করেছেন। জাপানি ভাষাভাষীদের জন্য গালিথীয় ভাষার ব্যাকরণ বই " নিজেকে জাপানের গালিথীয় সংস্কৃতির দূত করে তুলুন" রচনা করেন। এটি জাপানি ভাষাভাষীদের জন্য লিখা প্রথম কোন গ্যালিথীয় ভাষার ব্যাকরণ বই। তিনি জাপানের টোকিও এবং অন্য আরো কিছু শহরে "গালিথীয় সাহিত্য দিবস" উদযাপনের আয়োজনকারীদের মধ্যে অন্যতম।  ২০১৭ সালে তার কর্মের জন্য গালিথীয় রয়েল একাডেমী তাকে স্বীকৃতি প্রদান করে।  ১৯৮৯ সালে আন্তর্জাতিক সাংস্কৃতিক ভাষাতত্ত্ব সম্মেলনে আসাকা সবার প্রথম গ্যালেশিয়া সম্পর্কে জ্ঞাত হন। এরপর থেকে তিনি গালিথীয় ভাষা ও সংস্কৃতির অনুরাগী হয়ে উঠেন। তিনি টোকিওতে স্পেনীয় ভাষার ব্যকরণের পাশাপাশি গালিথীয় ভাষা ও সংস্কৃতি শেখানো শুরু করেন। ২০০২ সালে তিনি "ক্যানতারেস গ্যালেগাস" বইটি জাপানি ভাষায় অনুবাদ করেন। যা ডিটিপি প্রকাশনী থেকে প্রকাশিত হয়। ২০১৪ সালে "কন্তোস দা মিনা তেরা" (আমার ভূমির গল্প) জাপানি ভাষায় অনুবাদ করেন। একই প্রকাশনী থেকে পরবর্তীতে তিনি "মারিয়া দো কারমো রিও পানিসে"র মুখবন্ধ রচনা করেন, যা সিডি আকারেও বের হয়।  ২০১৭ সালে গালিথীয় লেখক উযিও নভোনিইরার রচনার একটি দ্বিভাষিক সংস্করণ বের করেন।  আধুনিক গ্যালিশিয়  ব্যাকরণ (দ্বিভাষিক , জাপানি-ইংরেজি). (1993) টোকিও: দাইগাকুসিয়রিন (১৯৫ পৃষ্ঠা; আইএসবিএন 4-475-01807-2) গাইড এর কথোপকথন, ইংরেজি  ভাষা (১৯৯৪) গালিসিয়ান ভাষার মৌলিক শব্দভান্ডার  (১৯৯৬) টোকিও: দাইগাকুসিয়রিন. আইএসবিএন 4-475-01231-7. (প্রথম ১২২ পৃষ্ঠায় ইংরেজি-স্প্যানিশ-জাপানি ভাবে সূচিত, ১৫৮ পৃষ্ঠা থেকে  সব শব্দ স্প্যানিশ-ইংরেজি সমমানের অনুবাদকৃত। শেষ অব্দি ২৬০০ শব্দ জাপানি-ইংরেজি সমমানের বলে দাবীকৃত)  ক্যানতারে গ্যালেগোস (অনুবাদ, জাপানি, ২০০২ সাল) ডিটিপি প্রকাশনী ক্যানারা এ রামোন ক্যাবানিলাস (২০১৩) ক্যান্তোস দা মিনা তেরা (আমার ভূমির গল্প) (অনুবাদ, জাপানি, ২০১৪) যোগরার মার্টিন কোডাক্স  (২০১৫০) নতুন ব্যাকরণ, ইংরেজি  (২০১৭) ওস আইদোস ( দ্বিভাষিক সংস্করণ গালিথীয় ভাষা-জাপানি,২০১৭ সাল) "O Día das Letras Galegas de 2018 estará dedicado a María Victoria Moreno Márquez"।  "Takekazu Asaka: "O son do castelán fáiseme moi duro; reláxame escoitar o galego con gheada""।  ""Participar nos Cursos de lingua e cultura galegas cambiou a miña vida""।  "A CANTATA A CABANILLAS (E A GALICIA) DE TAKEKAZU ASAKA, O BRIGADISTA QUE VEU DE MOI LONXE"।  "CCG_2014_Rosalia-de-Castro-no-seculo-XXI" (পিডিএফ)।
লুলু উইলসন

লুলু উইলসন (জন্ম অক্টোবর ৭, ২০০৫) হলেন একজন মার্কিন শিশু অভিনয় শিল্পী। উইলসন, ২০১৬ সালে মুক্তিপ্রাপ্ত মার্কিন অতিপ্রাকৃত অধীরতামূলক দৃশ্যকাব্যের চলচ্চিত্র ওইজা: ওরিজিন অব ইভল এবং ২০১৭ সালে মুক্তিপ্রাপ্ত একই ধরনের দৃশ্যকাব্যের জনপ্রিয় মার্কিন চলচ্চিত্র এনাবেলে: ক্রিয়েসন-এর মত দর্শক সমাদৃত অধীরতামূলক চলচ্চিত্র সমূহে তার ভূমিকার জন্য স্ক্রিম কুইন হিসেবে পরিচিত। লুলু উইলসন, দুই বোনের মধ্যে সবচেয়ে কনিষ্ঠ, বিভিন্ন বিজ্ঞাপনে হাজির হওয়া এবং হস্তলিপি পাঠের কাজ করার মাধ্যমে, মাত্র তিন বছর বয়সে অভিনয় শুরু করেন। উইলসন বেশিরভাগই বিভিন্ন অতিপ্রাকৃত অধীরতামূলক চলচ্চিত্রে অভিনয় করেছেন, যেগুলোর মধ্যে ২০১৪ সালে মুক্তিপ্রাপ্ত মার্কিন চলচ্চিত্র ডেলিভার আস ফ্রম ইভল, ২০১৬ সালে মুক্তিপ্রাপ্ত চলচ্চিত্র ওইজা: ওরিজিন অব ইভল, এবং ২০১৭ সালে মুক্তিপ্রাপ্ত এনাবেলে: ক্রিয়েসন অন্যতম। এছাড়াও তিনি জনপ্রিয় মার্কিন অ্যানিমেশন ভিত্তিক চলচ্চিত্র স্টুডিও মার্ভেল স্টুডিওস-এর ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্যের চলচ্চিত্র ডক্টর স্ট্রেঞ্জ-এ অভিনয় করেছিলেন, কিন্তু তার অভিনীত দৃশ্যটি সময়ের অভাব বা চলচ্চিত্রটির দৈঘ্যের সময় ঠিক রাখার জন্য বাদ দেওয়া হয়। Jessica Heidenreich (অক্টোবর ১২, ২০১৬)। "Ouija: Origin of Evil Stars Discuss Their On-Screen Chemistry"। screenrant.com। সংগ্রহের তারিখ অক্টোবর ১১, ২০১৭।  Mckenna Grace (অক্টোবর ৭, ২০১৭)। "Instagram post by Mckenna Grace • Oct 8, 2017 at 12:12am UTC"। instagram.com। সংগ্রহের তারিখ অক্টোবর ১১, ২০১৭।  Rama (অক্টোবর ১৮, ২০১৬)। "INTERVIEW: Lulu Wilson Talks To Me About 'Ouija: Origin Of Evil' And Someday Becoming a Writer"। Rama's Screen। সংগ্রহের তারিখ আগস্ট ১০, ২০১৭।  Ford, Rebecca (সেপ্টেম্বর ১৮, ২০১৫)। "'Ouija 2' Rounds Out Cast With Henry Thomas, Lulu Wilson (Exclusive)"। hollywoodreporter.com। সংগ্রহের তারিখ আগস্ট ১০, ২০১৭।  Layne Wilson, Staci (আগস্ট ৭, ২০১৭)। "Annabelle: Creation – Exclusive Interview with Lulu Wilson"। Dread Central। সংগ্রহের তারিখ আগস্ট ৮, ২০১৭।  O'Connell, Sean। "One Major Doctor Strange Scene That Was Cut After Filming"। Cinema Blend। সংগ্রহের তারিখ আগস্ট ৮, ২০১৭।  ইন্টারনেট মুভি ডেটাবেজে লুলু উইলসন (ইংরেজি)
ব্রুনাইয়ে অবস্থিত কূটনৈতিক মিশনের তালিকা

এটি ব্রুনাইয়ে অবস্থিত কূটনৈতিক মিশনসমূহের একটি তালিকা। রাজধানী শহর বন্দর সেরি বেগাওয়ানে ২৯টি দূতাবাস রয়েছে। ১০০টি রাষ্ট্র এবং ইউরোপীয় কমিশনের অন্যান্য রাজধানী থেকে স্বীকৃত কূটনৈতিক মিশন রয়েছে। বন্দর সেরি বেগাওয়ান  তাইওয়ান (তাইপে অর্থনৈতিক ও সাংস্কৃতিক অফিস) ব্রুনাই দারুসসালামে অবস্থিত কূটনৈতিক মিশন Taipei Economic and Cultural Office in Brunei Darussalam http://diplomatie.belgium.be/en/services/embassies_and_consulates/belgian_embassies_and_consulates_abroad/ "সংরক্ষণাগারভুক্ত অনুলিপি"। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৮।  ব্রুনাইয়ের কূটনৈতিক মিশনের তালিকা টেমপ্লেট:Foreign relations of Brunei